આ માટે તેમણે મુખ્યપ્રધાન નીતીશકુમારનાં ૨૬ નવેમ્બરનાં નિવેદનને ટાંકયું છે. નીતીશકુમારે જણાવ્યું છે કે સાધન સંપન્ન લોકોને દારૂ થી થતા નુકસાનની ખબર હોય છે, પરંતુ નબળા વર્ગના લોકો તેના નુકસાનથી અજાણ હોય છે અને ઘણી વાર નશામાં હિંસક બની જાય છે.એક અધિકારીનું કહેવું છે કે નીતીશકુમારે ઈરાદાપૂર્વક આવી ટિપ્પણી કરીહતી. જેનાથી આર્થિક જરૂરિયાતોને ધ્યાનમાં રાખીને તેનો અમલ કરી શકાય. મહેસૂલ અને એકસાઈઝ વિભાગના એક અધિકારીએ નામ નહીં કરવાની શરતે જણાવ્યું હતું કે પહેલા દેશી દારૂ પર પ્રતિબંધ મૂકવામાં આવશે અને ત્યાર બાદ આર્થિક સમીક્ષા કર્યા પછી વિદેશી દારૂ પર પ્રતિબંધ મૂકવા અંગે વિચારણા કરવામાં આવશે.